**Nicio frunză**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nicio frunză nu stă să se mire de tot ce i se întâmplă,

priveşte anotimpurile cu părere de rău

şi moare la un moment dat supusă,

dar nu-şi uită ciclul feminităţii ei.

Priveşte-o numai cum se zbate în jurul luminii,

o absoarbe precum o femeie iubirea

care o împlineşte-n trup.

Ce ştiu e că trbuie să se înţeleagă mersul,

măsura trecerii dintr-o fază în alta

ce lasă loc interpretării.

Noi suntem copacul, nu frunza

şi mai mult decât atât

putem să ne schimbăm cu timpul,

ceea ce vedem în preajmă

se cerne prin filtrul interior

până se naşte golul din memorie

şi drumu'-i fără întoarcere.